title: Arquiteutura popular asturiana
text: Los cabazos surden como una adaptación del diseñu de los horros. A diferencia d'éstos, tienen planta rectangular, con gran diferencia de llargor ente los llaos mayor y menor, y cubierta a cuatro agües. Los llaos menores suelen construyise con mampostería y nún d'ellos ta l'accesu. Los llaos mayores tán cubiertos por llistones de madera o, en dellos casos, por mampostería discontinua con abertures verticales estrenches pa dexar la circulación del aire.